Jørgen Thons vei

Jørgen Thons vei(1–27, 2–14) ligger på Holttangen, på Nordsiden i Hønefoss. Veien starter fra Gøtzsches gate i sør og løper i en omvendt C til enden av Gøtzsches gate i nord. Midt på krysser den Gullagata. Veien preges av eldre villahusbebyggelser og friluftsområdet langs Randselva som har badeplass.

Veien har sitt navn etter Jørgen Olsen Thon (1866–1937), som var avismann og fagforeningsmann. Han var redaksjonssekretær i Hønefos og Oplands Socialdemokrat, og han ledet Hønefoss-kontoret til avisen Fremtiden. I 1903 ble han den første formannen i Hønefos og Omegns Arbeidsmansforening, og han satt også mange år i Hønefoss kommunes bystyre og formannsskap.

Se også 
 Gater i Hønefoss

Referanser

Gater i Hønefoss